Diari Oficial de la Generalitat Valenciana


Sumari del DOGV 8742, del 18-02-2020 (2020/1387)

Extracte de la Resolució de 16 de gener de 2020, del rector, per la qual es publica la segona convocatòria del programa de mobilitat internacional ERASMUS+, modalitat de pràctiques 2019/2020.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8742

Data del DOGV
:   18-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1387


Data del document
:   16-01-2020

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 16 de gener de 2020, del rector, per la qual es publica la segona convocatòria del programa de mobilitat internacional ERASMUS+, modalitat de pràctiques 2019/2020. [2020/1387]  
BDNS (identif.): 495869.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans)  
  
Primer. Beneficiaris  
Els sol·licitants hauran de reunir els següents requisits:  
1. Ser nacional o resident permanent en algun estat membre de la Unió Europea. Els sol·licitants hauran de posseir la nacionalitat d'un dels països participants en el programa, o de tercers països, i en aquest cas hauran d'acreditar que estan en possessió d'un permís vàlid per a residir a Espanya durant el període de realització de l'estada o ser considerats com a refugiats o apàtrides.  
2. Ser estudiant de la UMH durant el curs acadèmic de la sol·licitud i el del gaudi de l'ajuda, excepte els estudiants d'últim any de carrera, que no serà necessari estar matriculat l'any de gaudi de l'ajuda.  
  
3. Haver superat, en el moment de la sol·licitud, un mínim de 60 crèdits del pla d'estudis conduent al títol per al qual sol·licita la mobilitat (els estudiants de màster i doctorat estan exempts d'aquest requisit).  
  
4. No haver sigut beneficiari amb anterioritat d'una beca Leonardo da Vinci de pràctiques a l'estranger o d'una mobilitat Erasmus pràctiques o finalitats d'estudis de 12 mesos en el mateix cicle acadèmic.  
Per a la concessió de la plaça serà requisit imprescindible presentar un certificat d'acceptació de l'empresa on es realitzaran les pràctiques. Aquestes es realitzaran des de la resolució de la convocatòria fins al 30 de setembre de 2020.  
En cap cas podran obtindre la condició de beneficiàries les persones o entitats en què concórrega alguna de les circumstàncies que preveu l'article 13.2 de la Llei 38/2003 General de Subvencions.  
  
Segon. Objecte  
La present convocatòria està destinada a seleccionar els estudiants de la UMH beneficiaris de les ajudes del programa Erasmus + en la seua modalitat de Pràctiques, per a realitzar un període de pràctiques en qualsevol mena d'organització, pública o privada situada en qualsevol dels països participants.  
  
Tercer. Bases reguladores  
Accessibles en: https://registro.umh.es/files/2020/01/RE\_2020\_001\_414.pdf  
  
Quarta. Quantia  
Les normes de finançament per a la mobilitat d'estudiants les estableix el SEPIE i marca una quantitat fixa que dependrà del nivell de vida al país de destinació, sent el mínim 300 euros mensuals i el màxim 500 euros mensuals per als estudiants que es troben en un entorn desfavorit.  
  
Cinqué. Termini de presentació de sol·licituds  
El termini de presentació de sol·licituds serà de 15 dies hàbils a comptar a partir de l'endemà de la data de publicació de l'extracte d'aquesta convocatòria en el DOGV.  
  
Sisé. Altres dades  
En el cas que persones beneficiàries d'ajuda siguen baixa o hi renuncien, les quantitats assignades a les mateixes podran reassignar-se a estudiants que es troben en la llista d'espera de les ajudes, segons l'estricte ordre d'aquesta. En el cas de no existir llista d'espera, es podran incrementar el nombre de mesos a finançar dels participants, segons el període d'estada real.  
  
Elx, 16 de gener de 2020.- El rector: Juan José Ruiz Martínez.